text: La majoria de les connexions aèries amb les Illes d'aquest darrer dia de pont seran estatals, amb un total de 195
  PalmaEls aeroports de les Illes Balears operaran un total de 311 vols aquest dilluns. Per al darrer dia de pont, hi ha programades als aeroports de Palma, Eivissa i Maó 116 connexions internacionals i 195 d'estatals, segons ha informat l'agència Efe d'acord amb dades d'Aena.
  L'aeroport amb més activitat serà el de Palma, Son Sant Joan, que rebrà 201 vols, 90 dels quals seran internacionals i 111, estatals. En concret, hi haurà 101 arribades i 100 sortides des de Mallorca.
  Per la seva banda, l'aeroport d'Eivissa operarà 78 vols durant tota la jornada –la meitat arribades i l'altra meitat, sortides. 24 d'aquests vols seran internacionals i 54, estatals. A més, a Maó es preveuen 32 connexions, només dues de les quals seran amb l'estranger.
  Durant tot el pont del Pilar –de divendres a dilluns– els aeroports de Balears hauran operat 1.347 vols. D'aquests, 871 corresponen a Mallorca; 346, a Eivissa, i 130, a Menorca.